CELEX: 32021D1439
Language: fi
Date: 2021-08-03 00:00:00
Title: Euroopan keskuspankin päätös (EU) 2021/1439, annettu 3 päivänä elokuuta 2021, omia varoja koskeviin päätöksiin liittyvästä toimivallan delegoinnista annetun päätöksen (EU) 2018/546 muuttamisesta (EKP/2021/35)

6.9.2021   
               
               
                  FI
               
               
                  Euroopan unionin virallinen lehti
               
               
                  L 314/8
               
            
         EUROOPAN KESKUSPANKIN PÄÄTÖS (EU) 2021/1439,
         annettu 3 päivänä elokuuta 2021,
         omia varoja koskeviin päätöksiin liittyvästä toimivallan delegoinnista annetun päätöksen (EU) 2018/546 muuttamisesta (EKP/2021/35)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luottolaitosten vakavaraisuusvaatimuksista ja asetuksen (EU) N:o 648/2012 muuttamisesta 26 päivänä kesäkuuta 2013 annetun Euroopan parlamentin ja neuvoston asetuksen (EU) N:o 575/2013 (1) ja erityisesti sen 26 artiklan 2 ja 3 kohdan sekä 28, 29, 77, 78 ja 78 a artiklan,
         ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 (2) ja erityisesti sen 4 artiklan 1 kohdan d alakohdan,
         ottaa huomioon valvontatehtäviä koskevien säädösten päätöksentekovaltuuksien siirtämistä koskevista yleisistä säännöistä 16 päivänä marraskuuta 2016 annetun Euroopan keskuspankin päätöksen (EU) 2017/933 (EKP/2016/40) (3) ja erityisesti sen 4 artiklan,
         sekä katsoo seuraavaa:
         
                     (1)
                  
                  
                     Euroopan keskuspankin päätöksessä (EU) 2018/546 (EKP/2018/10) (4) täsmennetään perusteet päätöksentekovallan siirtämiseksi Euroopan keskuspankin (EKP) yksikönpäälliköille omia varoja koskevien päätösten tekemistä varten. Kyseisen päätöksen soveltamisesta saatu kokemus on osoittanut, että että selvennykset ja tekniset muutokset ovat tarpeen erityisesti näiden perusteiden soveltamisen johdonmukaisuuteen ja varmuuteen liittyvistä syistä.
                  
               
                     (2)
                  
                  
                     Päätöksentekovaltuuksien siirtämisessä noudatettavaa menettelyä olisi selkeytettävä sellaisten omia varoja koskevien päätösten osalta, joissa yksikönpäälliköillä on epäilyksiä tällaisen päätöksen yhteydestä yhteen tai useampaan muuhun valvontaviranomaisen hyväksyntää edellyttävään päätökseen. Näin voi olla silloin, kun asianomaisen valvojan arvioinnin lopputulos vaikuttaa suoraan yhteen tai useampaan näistä muista päätöksistä, minkä vuoksi saman päätöksentekijän olisi tarkasteltava päätöksiä samanaikaisesti ristiriitaisten lopputulosten välttämiseksi.
                  
               
                     (3)
                  
                  
                     EKP:n neuvosto päätti 24 päivänä kesäkuuta 2020 aloittaa tiiviin yhteistyön EKP:n ja Bulgarian tasavallan (5) välillä sekä EKP:n ja Kroatian tasavallan (6) välillä. Asetuksen (EU) N:o 1024/2013 7 artiklan 1 kohdassa säädetään, että EKP voi antaa ohjeita asianomaisen jäsenvaltion kansalliselle toimivaltaiselle viranomaiselle sellaisten tehtävien hoitamiseksi, jotka liittyvät sellaisiin jäsenvaltioihin sijoittautuneisiin luottolaitoksiin, joiden rahayksikkö ei ole euro, jos EKP:n ja kyseisen jäsenvaltion kansallisen toimivaltaisen viranomaisen välille on perustettu tiivis yhteistyö kyseisen artiklan mukaisesti. Sen vuoksi on aiheellista sisällyttää tällaiset ohjeet säädöksiin, joita EKP voi hyväksyä siirtämällä päätöksentekovaltuudet yksikönpäälliköille päätöksen (EU) 2018/546 (EKP/2018/10) asiaa koskevien säännösten mukaisesti.
                  
               
                     (4)
                  
                  
                     Jos arvioinnin monimutkaisuus sitä edellyttää, omia varoja koskeva päätös olisi delegoidun päätöksen sijaan hyväksyttävä vastustamattajättämismenettelyssä. Olisi selvennettävä, että lisäksi voi olla tapauksia, joissa asian arkaluonteisuus – etenkin mitä tulee päätöksen vaikutukseen EKP:n maineen ja/tai yhteisen valvontamekanismin toiminnan kannalta – voi edellyttää, että omia varoja koskeva päätös tulisi hyväksyä vastustamattajättämismenettelyssä eikä delegoituna päätöksenä.
                  
               
                     (5)
                  
                  
                     Päätöksentekomenettelyn helpottamiseksi päätöksentekovaltuuksien siirtämistä tarvitaan sellaisia lupia hyväksyttäessä, joilla sisällytetään kesken tilikauden tai tilikauden päätteeksi kertyneet voitot ydinpääomaan ennen kuin laitos on tehnyt virallisen päätöksen laitoksen lopullisen voiton tai tappion vahvistamisesta kyseisen vuoden osalta asetuksen (EU) N:o 575/2013 26 artiklan 2 kohdan mukaisesti. Jos kuitenkin Euroopan keskuspankin päätöksen (EU) 2015/656 (EKP/2015/4) (7) soveltamisen edellytykset täyttyvät, kyseistä päätöstä olisi sovellettava.
                  
               
                     (6)
                  
                  
                     Päätöksentekoprosessin helpottamiseksi päätöksentekovaltuuksien siirtämistä tarvitaan myös EKP:n vastauksen antamiseen kriisinratkaisuviranomaiselta asetuksen (EU) N:o 575/2013 78 a artiklan nojalla saatuun kuulemispyyntöön, joka koskee marginaalia, jolla laitoksen on ylitettävä asetuksessa (EU) N:o 575/2013 sekä Euroopan parlamentin ja neuvoston direktiiveissä 2013/36/EU (8) ja Euroopan parlamentin ja neuvoston direktiivissä 2014/59/EU (9) vahvistetut omia varoja ja hyväksyttäviä velkoja koskevat vaatimukset sen jälkeen, kun laitos on toteuttanut asetuksen (EU) N:o 575/2013 77 artiklan 2 kohdassa tarkoitetun toimen.
                  
               
                     (7)
                  
                  
                     Päätös (EU) 2018/546 (EKP/2018/10) olisi näin ollen muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutokset
            Muutetaan päätös (EU) 2018/546 (EKP/2018/10) seuraavasti:
            
                        1)
                     
                     
                        Muutetaan 1 artikla seuraavasti:
                        
                                    a)
                                 
                                 
                                    korvataan 1 kohta seuraavasti:
                                    
                                                ”1)
                                             
                                             
                                                ’omia varoja koskevalla päätöksellä’ mitä tahansa seuraavista päätöksistä: a) EKP:n päätös antaa lupa instrumentin luokittelemiseksi ydinpääomaan, b) EKP:n päätös antaa lupa instrumentin luokittelemiseksi ensisijaiseen lisäpääomaan (AT1) tai toissijaiseen pääomaan (T2), c) EKP:n päätös antaa lupa kesken tilikauden ja tilikauden päätteeksi kertyneiden voittojen sisällyttämiseksi ja d) EKP:n päätös antaa lupa omien varojen vähentämistä varten. Tässä päätöksessä omia varoja koskevalla päätöksellä tarkoitetaan myös EKP:n vastausta kriisinratkaisuviranomaiselta saatuun kuulemispyyntöön, joka koskee hyväksyttävien velkojen instrumenttien vähentämistä;”;
                                             
                                          
                              
                                    b)
                                 
                                 
                                    lisätään 16, 17 ja 18 kohta seuraavasti:
                                    
                                                ”16)
                                             
                                             
                                                ’merkittävällä valvottavalla ryhmittymällä’ Euroopan keskuspankin asetuksen (EU) N:o 468/2014 (EKP/2014/17) (*) 2 artiklan 22 kohdassa määriteltyä merkittävää valvottavaa ryhmittymää;
                                             
                                          
                                                17)
                                             
                                             
                                                ’yleisellä etukäteisellä luvalla’ asetuksen (EU) N:o 575/2013 78 artiklan 1 kohdan toisen alakohdan mukaisesti myönnettyä yleistä lupaa toteuttaa mainitun asetuksen 77 artiklan 1 kohdassa säädettyjä toimia omien varojen vähentämiseksi;
                                             
                                          
                                                18)
                                             
                                             
                                                ’arkaluonteisuudella’ piirrettä tai tekijää, jolla voi olla kielteinen vaikutus EKP:n maineen ja/tai yhteisen valvontamekanismin tehokkaan ja johdonmukaiseen toiminnan kannalta, mukaan luettuina esimerkiksi seuraavat tilanteet: a) asianomainen valvottava yhteisö on aiemmin ollut tai on tällä hetkellä vakavien valvontatoimenpiteiden, kuten varhaisen puuttumisen toimenpiteiden, kohteena; b) päätösluonnos tulee hyväksytyksi tultuaan olemaan ennakkopäätöksen luonteinen ja sellaisena mahdollisesti EKP:tä tulevaisuudessa sitova; c) päätösluonnos tulee hyväksytyksi tultuaan mahdollisesti herättämään kielteistä huomiota tiedotusvälineissä tai julkisuudessa; tai d) kansallinen toimivaltainen viranomainen, joka on aloittanut tiiviin yhteistyön EKP:n kanssa, ilmaisee olevansa EKP:n kanssa eri mieltä ehdotetusta päätösluonnoksesta.
                                             
                                          
                                       (*)  Euroopan keskuspankin asetus (EU) N:o 468/2014, annettu 16 päivänä huhtikuuta 2014, kehyksen perustamisesta YVM:n puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa (YVM-kehysasetus) (EKP/2014/17) (EUVL L 141, 14.5.2014, s. 1).”"
                        
                                 
                              
                  
                        2)
                     
                     
                        Muutetaan 2 artikla seuraavasti:
                        
                                    a)
                                 
                                 
                                    korvataan 1 kohta seuraavasti:
                                    
                                       ”1.   EKP:n neuvosto siirtää päätöksen (EU) 2017/933 (EKP/2016/40) 4 artiklan mukaisesti yksikönpäälliköille, jotka johtokunta on kyseisen päätöksen 5 artiklan mukaisesti nimittänyt, valtuudet hyväksyä seuraavia omia varoja koskevia päätöksiä:
                                       
                                                   a)
                                                
                                                
                                                   lupa pääomainstrumenttien luokittelemiseksi ydinpääoman instrumenteiksi asetuksen (EU) N:o 575/2013 26 artiklan 3 kohdan mukaisesti;
                                                
                                             
                                                   b)
                                                
                                                
                                                   lupa pääomainstrumenttien luokittelemiseksi ensisijaisen lisäpääoman (AT1) tai toissijaisen pääoman (T2) instrumenteiksi, jos kansallinen lainsäädäntö sitä edellyttää;
                                                
                                             
                                                   c)
                                                
                                                
                                                   lupa omien varojen vähentämiseksi asetuksen (EU) N:o 575/2013 77 artiklan 1 kohdan mukaisesti;
                                                
                                             
                                                   d)
                                                
                                                
                                                   lupa laitokselle kesken tilikauden tai tilikauden päätteeksi kertyneiden voittojen sisällyttämiseksi ydinpääomaan (CET1), ennen kuin laitos on tehnyt virallisen päätöksen laitoksen lopullisen voiton tai tappion vahvistamisesta kyseisen vuoden osalta, asetuksen (EU) N:o 575/2013 26 artiklan 2 kohdan mukaisesti;
                                                
                                             
                                                   e)
                                                
                                                
                                                   vastaukset asetuksen (EU) N:o 575/2013 78 a artiklan mukaisiin kriisinratkaisuviranomaisilta saatuihin kuulemispyyntöihin, mukaan lukien yhteisymmärrys ehdotetusta, kriisinratkaisuviranomaisen tarpeelliseksi katsomasta marginaalista, jolla laitoksen omien varojen ja hyväksyttävien velkojen on asetuksen (EU) N:o 575/2013 77 artiklan 2 kohdassa tarkoitetun toimen jälkeen ylitettävä sen vaatimukset.”;
                                                
                                             
                                 
                              
                                    b)
                                 
                                 
                                    korvataan 2 kohta seuraavasti:
                                    
                                       ”2.   Edellä 1 kohdassa tarkoitetut omia varoja koskevat päätökset hyväksytään delegoidulla päätöksellä, jos 3, 4, 5, 5a ja 5b artiklassa vahvistetut delegoitujen päätösten hyväksymiselle asetetut perusteet täyttyvät.”;
                                    
                                 
                              
                                    c)
                                 
                                 
                                    korvataan 3 kohta seuraavasti:
                                    
                                       ”3.   Omia varoja koskevia päätöksiä ei hyväksytä delegoidulla päätöksellä, jos ne arvioinnin monimutkaisuuden tai asian arkaluontoisuuden vuoksi edellyttävät hyväksyntää vastustamattajättämismenettelyssä.”;
                                    
                                 
                              
                                    d)
                                 
                                 
                                    lisätään 4 ja 5 kohta seuraavasti:
                                    
                                       ”4.   Yksikönpäälliköiden tulee saattaa valvontaelimen ja EKP:n neuvoston käsiteltäväksi vastustamattajättämismenettelyssä omia varoja koskeva päätös, joka täyttää 3–5b artiklassa vahvistetut delegoitujen päätösten hyväksymistä koskevat perusteet, jos kyseiseen omia varoja koskevaan päätökseen liittyvä valvojan arviointi vaikuttaa suoraan sellaiseen toiseen päätökseen liittyvään valvojan arviointiin, joka on määrä hyväksyä vastustamattajättämismenettelyssä.
                                    
                                    
                                       5.   Edellä 1 kohdassa tarkoitettua päätöksentekovaltuuksien siirtoa sovelletaan
                                       
                                                   a)
                                                
                                                
                                                   EKP:n valvontapäätösten hyväksymiseen;
                                                
                                             
                                                   b)
                                                
                                                
                                                   EKP:n ohjeiden hyväksymiseen, kun ohjeet osoitetaan asetuksen (EU) N:o 1024/2013 7 artiklan mukaisesti kansallisille toimivaltaisille viranomaisille, joiden kanssa EKP on aloittanut tiiviin yhteistyön;
                                                
                                             
                                                   c)
                                                
                                                
                                                   EKP:n vastauksen hyväksymiseen asetuksen (EU) N:o 575/2013 78 a artiklan mukaisiin kriisinratkaisuviranomaisilta saatuihin kuulemispyyntöihin, mukaan lukien yhteisymmärrys ehdotetusta, kriisinratkaisuviranomaisen tarpeelliseksi katsomasta marginaalista, jolla laitoksen omien varojen ja hyväksyttävien velkojen on asetuksen (EU) N:o 575/2013 77 artiklan 2 kohdassa tarkoitetun toimen ylitettävä sen vaatimukset.”
                                                
                                             
                                 
                              
                  
                        3)
                     
                     
                        Korvataan 3 artiklan otsikko seuraavasti:
                        ”Perusteet delegoiduille päätöksille, joilla annetaan lupa instrumenttien luokitteluun ydinpääoman instrumenteiksi”.
                     
                  
                        4)
                     
                     
                        Korvataan 3 artiklan 1 kohta seuraavasti:
                        
                           ”1.   Päätökset pääomainstrumenttien luokittelusta ydinpääoman instrumenteiksi hyväksytään delegoituina päätöksinä, jos instrumenttityyppi, jonka osalta lupaa haetaan, oli sisällytetty EPV:n luetteloon hetkellä, jona EKP vastaanotti hakemuksen.”;
                        
                     
                  
                        5)
                     
                     
                        Korvataan 4 artiklan otsikko seuraavasti:
                        ”Perusteet delegoiduille päätöksille, joilla annetaan lupa instrumenttien luokitteluun ensisijaisen lisäpääoman tai toissijaisen pääoman instrumenteiksi”.
                     
                  
                        6)
                     
                     
                        Korvataan 4 artiklan 1 kohta seuraavasti:
                        
                           ”1.   Jos kansallisessa lainsäädännössä edellytetään lupaa, päätös luvasta luokitella pääomainstrumentit ensisijaisen lisäpääoman tai toissijaisen pääoman instrumenteiksi tehdään delegoidulla päätöksellä.”
                        
                     
                  
                        7)
                     
                     
                        Korvataan 4 artiklan 2 kohta seuraavasti:
                        
                           ”2.   Kielteisiä päätöksiä ei hyväksytä delegoidulla päätöksellä.”
                        
                     
                  
                        8)
                     
                     
                        Muutetaan 5 artikla seuraavasti:
                        
                                    a)
                                 
                                 
                                    korvataan otsikko seuraavasti:
                                    ”Perusteet delegoiduille päätöksille, joilla annetaan lupa omien varojen vähentämiseen”;
                                 
                              
                                    b)
                                 
                                 
                                    korvataan 1 kohta seuraavasti:
                                    
                                       ”1.   Päätökset, joilla annetaan lupa omien varojen vähentämiselle, tehdään delegoidulla päätöksellä 2, 3, 3a, 4 ja 4a kohdan säännösten mukaisesti.”;
                                    
                                 
                              
                                    c)
                                 
                                 
                                    korvataan 2 kohta seuraavasti:
                                    
                                       ”2.   Kun kyse on vähentämisestä, johon liittyy korvaava instrumentti, päätökset tehdään delegoidulla päätöksellä, jos
                                       
                                                   a)
                                                
                                                
                                                   korvaava instrumentti on ydinpääomainstrumentti, jonka nimellisarvo vastaa vähintään korvatun instrumentin nimellisarvoa; tai
                                                
                                             
                                                   b)
                                                
                                                
                                                   korvaava instrumentti on ensisijaisen lisäpääoman instrumentti, jonka nimellisarvo vastaa vähintään korvatun instrumentin nimellisarvoa, ja korvattu instrumentti on ensisijaisen lisäpääoman instrumentti; tai
                                                
                                             
                                                   c)
                                                
                                                
                                                   korvaava instrumentti on ensisijaisen lisäpääoman tai toissijaisen pääoman instrumentti, jonka nimellisarvo vastaa vähintään korvatun instrumentin nimellisarvoa, ja korvattu instrumentti on toissijaisen pääoman instrumentti.
                                                   Jos a–c alakohdassa tarkoitetulla korvaavalla instrumentilla tai korvatulla instrumentilla ei ole nimellisarvoa, viitattu määrä on sen sijaan kyseisen instrumentin nimellismäärä.
                                                   Jos korvatun instrumentin nimellisarvo (tai edellisessä alakohdassa tarkoitetussa tilanteessa nimellismäärä) on kyseisen omiksi varoiksi katsottavan instrumentin määrää suurempi, viitattu määrä on sen sijaan määrä, joka katsotaan omiksi varoiksi.”;
                                                
                                             
                                 
                              
                                    d)
                                 
                                 
                                    korvataan 3 kohdan a alakohta seuraavasti:
                                    
                                                ”a)
                                             
                                             
                                                vähennyksen jälkeen omat varat ylittävät ja niiden arvioidaan jatkossakin, vähintään kolmen tilikauden ajan hakemuksen päivämäärästä lukien, ylittävän asetuksen (EU) N:o 575/2013 92 artiklan 1 kohdan a, b ja c alakohdassa asetetut vaatimukset, asetuksen (EU) N:o 1024/2013 16 artiklan 2 kohdan a alakohdan mukaan edellytetyt omat varat, direktiivin 2013/36/EU 128 artiklan 6 kohdassa määritellyn yhteenlasketun puskurivaatimuksen sekä viimeisimmässä saatavilla olevassa SREP-päätöksessä asetetun pilarin 2 pääomaa koskevan ohjeistuksen; ja”;
                                             
                                          
                              
                                    e)
                                 
                                 
                                    korvataan 3 kohdan b alakohta seuraavasti:
                                    
                                                ”b)
                                             
                                             
                                                ydinpääoman osuuden, ensisijaisen pääoman osuuden ja kokonaispääomaosuuden vähentämisen vaikutus on vähemmän kuin 100 peruspistettä merkittävän valvottavan ryhmittymän konsolidoidulla tasolla tai merkittävän valvottavan yhteisön tasolla yksittäin, jos tällainen merkittävä valvottava yhteisö ei kuulu merkittävään valvottavaan ryhmittymään. Jos vähentämisen tarkoituksena on kattaa olemassa olevat tappiot tai negatiiviset varaukset, eikä vähentäminen vaikuta omien varojen tasoon, tämän 100 peruspisteen raja-arvon katsotaan täyttyvän.”;
                                             
                                          
                              
                                    f)
                                 
                                 
                                    lisätään 3a kohta seuraavasti:
                                    
                                       ”3a.   Asetuksen (EU) N:o 575/2013 78 artiklan 1 kohdan toisen alakohdan mukaista yleistä etukäteistä lupaa koskevat päätökset ja komission delegoidun asetuksen (EU) N:o 241/2014 (*) 32 artiklan 2 kohdan mukaiset tiettyä ennalta määrättyä määrää koskevat lupapäätökset tehdään delegoidulla päätöksellä, jos 3 kohdassa säädetyt edellytykset täyttyvät tai jos päätös koskee voimassa olevan päätöksen uusimista ja se myönnetään samalle tai pienemmälle ennalta määritetylle määrälle.
                                    
                                    
                                       (*)  Komission delegoitu asetus (EU) N:o 241/2014, annettu 7 päivänä tammikuuta 2014, Euroopan parlamentin ja neuvoston asetuksen (EU) N:o 575/2013 täydentämisestä teknisillä sääntelystandardeilla laitoksia koskevien omien varojen vaatimusten alalla (EUVL L 74, 14.3.2014, s. 8).”;"
                        
                                 
                              
                                    g)
                                 
                                 
                                    lisätään 4a kohta seuraavasti:
                                    
                                       ”4a.   Omien varojen vähentämistä koskevat päätökset voidaan peruuttaa delegoidulla päätöksellä, jos päätöksen vastaanottaja pyytää peruuttamista.”;
                                    
                                 
                              
                                    h)
                                 
                                 
                                    korvataan 5 kohta seuraavasti:
                                    
                                       ”5.   Jos päätöstä omien varojen vähentämisestä ei voida 1–4a kohdan nojalla hyväksyä delegoidulla päätöksellä, se hyväksytään vastustamattajättämismenettelyä noudattaen.”
                                    
                                 
                              
                  
                        9)
                     
                     
                        Lisätään 5a artikla seuraavasti:
                        
                           ”5 a artikla
                           Perusteet delegoiduille päätöksille, joilla annetaan lupa kesken tilikauden ja tilikauden päätteeksi kertyneiden voittojen sisällyttämiselle ydinpääomaan
                           
                              1.   Asetuksen (EU) N:o 575/2013 26 artiklan 2 kohdan mukaiset päätökset, joilla annetaan lupa sisällyttää kesken tilikauden tai tilikauden päätteeksi kertyneet voitot ydinpääomaan ennen kuin laitos on tehnyt virallisen päätöksen, jossa vahvistetaan laitoksen lopullinen voitto tai tappio kyseiseltä vuodelta, mukaan lukien ne, jotka eivät täytä päätöksen (EU) 2015/656 (EKP/2015/4) 3 artiklan 2 kohdan mukaista vaatimusta, tehdään delegoidulla päätöksellä, jos seuraavat kriteerit täyttyvät:
                              
                                          a)
                                       
                                       
                                          asetuksen (EU) N:o 575/2013 26 artiklan 2 kohdan a alakohdan mukaista todentamisvaatimusta on noudatettu päätöksen (EU) 2015/656 (EKP/2015/4) 4 artiklan mukaisesti;
                                       
                                    
                                          b)
                                       
                                       
                                          laitos on osoittanut, että mahdolliset ennakoitavissa olevat kulut tai osingot on vähennetty voittojen määrästä päätöksen (EU) 2015/656 (EKP/2015/4) 5 artiklan 1, 2 ja 5 kohdan ja soveltuvin osin jäljempänä c alakohdan mukaisesti;
                                       
                                    
                                          c)
                                       
                                       
                                          ennakoitavissa olevien osinkojen määrä, jonka laitos vähentää kesken tilikauden tai tilikauden päätteeksi kertyneistä voitoista, määritetään delegoidun asetuksen (EU) N:o 241/2014 2 artiklan 2, 4, 5 ja 6 kohdan mukaisesti tai, päätöksen (EU) 2015/656 (EKP/2015/4) 5 artiklan 3 kohdassa täsmennetyissä olosuhteissa vähennetään kyseisen artiklan mukaisesti laskettu suurempi määrä.
                                       
                                    
                           
                              2.   Kielteisiä päätöksiä ei hyväksytä delegoidulla päätöksellä.”
                           
                        
                     
                  
                        10)
                     
                     
                        Lisätään seuraava 5 b artikla:
                        
                           ”5 b artikla
                           Perusteet hyväksyä vastaukset kriisinratkaisuviranomaiselta saatuihin kuulemispyyntöihin, jotka koskevat hyväksyttävien velkojen instrumenttien vähentämistä
                           
                              1.   Jos kriisinratkaisuviranomainen kuulee EKP:tä tai pyytää sen hyväksyntää asetuksen (EU) N:o 575/2013 78 a artiklan 1 kohdan mukaisesti, päätös EKP:n vastauksen hyväksymisestä tällaiseen kuulemispyyntöön tehdään delegoidulla päätöksellä, elleivät 2 kohdassa säädetyt edellytykset täyty.
                           
                           
                              2.   Jos EKP on eri mieltä tai osittain eri mieltä kriisinratkaisuviranomaisen kanssa asiasta, josta EKP:tä on kuultu tai jonka osalta on pyydetty sen hyväksyntää asetuksen (EU) N:o 575/2013 78 a artiklan 1 kohdan mukaisesti, päätöstä EKP:n vastauksen hyväksymisestä ei tehdä delegoidulla päätöksellä.”
                           
                        
                     
                  
         
            2 artikla
            Siirtymäsäännös
            Päätöksen (EU) 2018/546 (EKP/2018/10) säännöksiä sovelletaan edelleen sellaisenaan, jos jonkin kyseisen päätöksen 2 artiklan 1 kohdassa, sellaisena kuin se on muuttamattomana, tarkoitetun toimen hyväksymistä koskeva hakemus on toimitettu EKP:lle ennen tämän päätöksen voimaantuloa.
         
         
            3 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Frankfurt am Mainissa 3 päivänä elokuuta 2021.
            
               
                  EKP:n puheenjohtaja
               
               Christine LAGARDE
            
         
         
            (1)  EUVL L 176, 27.6.2013, s. 1.
         
            (2)  EUVL L 287, 29.10.2013, s. 63.
         
            (3)  EUVL L 141, 1.6.2017, s. 14.
         
            (4)  Euroopan keskuspankin päätös (EU) 2018/546, annettu 15 päivänä maaliskuuta 2018, omia varoja koskeviin päätöksiin liittyvästä toimivallan delegoinnista (EKP/2018/10) (EUVL L 90, 6.4.2018, s. 105).
         
            (5)  Euroopan keskuspankin päätös (EU) 2020/1015, annettu 24 päivänä kesäkuuta 2020, tiiviin yhteistyön aloittamisesta Euroopan keskuspankin ja Българска народна банкаn (Bulgarian keskuspankki) välillä (EKP/2020/30) (EUVL L 224I, 13.7.2020, s. 1).
         
            (6)  Euroopan keskuspankin päätös (EU) 2020/1016, annettu 24 päivänä kesäkuuta 2020, tiiviin yhteistyön aloittamisesta Euroopan keskuspankin ja Hrvatska Narodna Bankan välillä (EKP/2020/31) (EUVL L 224I, 13.7.2020, s. 4).
         
            (7)  Euroopan keskuspankin päätös (EU) 2015/656, annettu 4 päivänä helmikuuta 2015, ehdoista, joiden täyttyessä luottolaitoksilla on lupa sisällyttää kesken tilikauden ja tilikauden päätteeksi kertyneet voitot ydinpääomaan asetuksen (EU) N:o 575/2013 26 artiklan 2 kohdan mukaisesti (EKP/2015/4) (EUVL L 107, 25.4.2015, s. 76).
         
            (8)  Euroopan parlamentin ja neuvoston direktiivi 2013/36/EU, annettu 26 päivänä kesäkuuta 2013, oikeudesta harjoittaa luottolaitostoimintaa ja luottolaitosten vakavaraisuusvalvonnasta, direktiivin 2002/87/EY muuttamisesta sekä direktiivien 2006/48/EY ja 2006/49/EY kumoamisesta (EUVL L 176, 27.6.2013, s. 338).
         
            (9)  Euroopan parlamentin ja neuvoston direktiivi 2014/59/EU, annettu 15 päivänä toukokuuta 2014, luottolaitosten ja sijoituspalveluyritysten elvytys- ja kriisinratkaisukehyksestä sekä neuvoston direktiivin 82/891/ETY, Euroopan parlamentin ja neuvoston direktiivien 2001/24/EY, 2002/47/EY, 2004/25/EY, 2005/56/EY, 2007/36/EY, 2011/35/EU, 2012/30/EU ja 2013/36/EU ja asetusten (EU) N:o 1093/2010 ja (EU) N:o 648/2012 muuttamisesta (EUVL L 173, 12.6.2014, s. 190).